"မြန်မာ" လူမျိုးဟူသည် "မြန်" ၍ "မာ" သော လူမျိုးဖြစ်သည်။ | Burma Muslim
"မြန်မာ" လူမျိုးဟူသည် "မြန်" ၍ "မာ" သော လူမျိုးဖြစ်သည်။
By burmamuslim on November 12, 2013	မြန်မာ
(ဆောင်းပါးရှင် – ဒေါက်တာအောင်ကိုကို (စီးပွားရေးပညာ၊ စီးပွားရေးပေါ်လစီ))
"မြန်မာ" လူမျိုးဟူသည် "မြန်" ၍ "မာ" သော လူမျိုးဖြစ်သည်။ သို့သော် "စိတ်မြန်" ၍ "ခေါင်းမာ" သော အမျိုးသားရေး စိတ်ဆတ်သော လူမျိုးအဖြစ် အထင်မှတ် မခံရစေဘဲ "အလုပ်လုပ်ကိုင်ရာတွင် လျင်မြန်သွက်လက်ပြီး"၊ "စိတ်ဓာတ်ခိုင်မာ" သော လူမျိုးကြီး (တိုင်းရင်းသား အားလုံးနှင့် နိုင်ငံသားအားလုံး တစုတစည်းတည်း ရှိသော နိုင်ငံ သားစိတ်ဓာတ်) စိတ်ဓာတ်သည်လည်း စီးပွားရေး ဖွံ့ဖြိုးတိုးတက်မှုတွင် အခြေခံ အချက်အဖြစ် အရေးကြီးပေသည်ဟု ထင်မြင်သည်။
စိတ်မြန်၍ ခေါင်းမာခြင်းထက် (အလုပ်လုပ်ရာတွင်) လျင်မြန်သွက်လက်၍ စိတ်ဓာတ်ခိုင်မာခြင်းသည် ယနေ့ပစ္စုပ္ပန်နှင့် အနာဂတ်ကို ကောင်းစွာပေါင်းကူးပေးသော စိတ်ဓာတ် ပင် ဖြစ်ပေလိမ့်မည်။
ယနေ့ ကမ္ဘာကြီးတွင် စိန်ခေါ်မှုများ (Challenge)များစွာ (စီးပွားရေး၊ နိုင်ငံရေး၊ ယဉ်ကျေးမှု၊ လုံခြုံရေး အစရှိသည့်) ရှိပြီး၊ ယင်းစိန်ခေါ်မှုများ (Challenge)သည် ရံဖန်ရံခါ မထင် မှတ် ဘဲ (သို့မဟုတ် ထင်မြင်ထားသည် ထက်ပိုလွန်၍)ဖြစ်ပေါ်လာသော ခြိမ်းခြောက်မှုများ (Threats) အဖြစ်သို့ လျင်လျင်မြန်မြန် ကူးပြောင်းသွားလေ့ ရှိသည် ဆိုသည် ကိုလည်း လေ့လာတွေ့ရှိနိုင်သည်။
မည်သည့်နိုင်ငံကိုမဆို (၁) စည်းလုံးညီညွတ်မှု (Unity) မရှိလျှင်၊ (၂) တရားမျှတသော ရင်ဆိုင်မှု (Fair Competition) မရှိလျှင်၊ (၃) ယင်းအချက် နှစ်ချက်လုံး မရှိလျှင်၊ ယင်းနိုင်ငံ သည် မည်သို့သော ဖွံ့ဖြိုးတိုးတက်မှု မူဝါဒများ (Development Policies) ကို ပြည့်ပြည့်၀၀ အကောင်အထည်ဖော်မည် မဟုတ်ပေ။
မြန်မာလူမျိုး အများစုသည် မိမိနိုင်ငံ မိမိလူမျိုးကို ချစ်ခင်ကြသော်လည်း အဘယ့်ကြောင့် မြန်မာနိုင်ငံသည် မဖွံ့ဖြိုးမတိုးတက် (နောက်ကျကျန်ရစ်) ခဲ့ရသနည်းဟုဆို လျှင် မြန်မာနိုင်ငံ သည် (၁) စည်းလုံးညီညွတ်မှုနှင့် (၂) တရားမျှတသော ပြိုင်ဆိုင်မှုတို့ မရှိခဲ့ (မလုံလောက်ခဲ့) သောကြောင့်ပင် ဖြစ်မည်ဟု ထင်မြင်မိသည်။
ဥပမာ ယနေ့မြန်မာနိုင်ငံတွင် အမေရိကန်ဒေါ်လာ သန်းပေါင်းများစွာ ချမ်းသာလာသော အချို့သော စီးပွားရေး လုပ်ငန်းရှင်ကြီးများ ရှိလာသော်လည်း ပြည်သူအများစုမှာမူ ဆင်းရဲ တွင်း နက်နေဆဲ ဖြစ်သည်ကို တွေ့ရသည်။ အချို့က အဆိုပါ လုပ်ငန်းရှင်များ ရှိသောကြောင့် လုပ်သားထောင်ပေါင်းများစွာ အလုပ်အကိုင် ရရှိနေသည်ဟု ပြောဆိုငြားလည်း တစ်ပြေး ညီ ပြိုင်ဆိုင်မှု ကင်းမဲ့သော ဈေးကွက်စီးပွားရေး အခင်းအကျင်းကြောင့် မြန်မာလူမျိုး သန်းပေါင်းများစွာ အလုပ်လက်မဲ့ ဖြစ်နေခြင်းနှင့် မြန်မာလူမျိုး သန်းပေါင်း များစွာ ပြည်ပနိုင်ငံများတွင် ရရာအလုပ် (အောက်ခြေသိမ်း အလုပ်များ အပါအ၀င်) လုပ်နေရခြင်း၊ လူကုန်ကူးခြင်းများ ခံနေရခြင်းနှင့် မက်ခရို စီးပွားရေး အင်အားနိမ့် ကျခြင်း ဖြစ်သကဲ့သို့ မြန်မာ့စီးပွားရေးမှာလည်း လူတစ်ဦးချင်း ၀င်ငွေအရ အာဆီယံ အဖွဲ့ဝင်နိုင်ငံ များထဲတွင် အောက်ဆုံးအဆင့်သို့ ရောက်ရှိသွားပြီဖြစ်သည်။
ထို့ကြောင့် နိုင်ငံ၏ အနာဂတ်ကို ကြိုတွေးလျှင် မိမိတို့နိုင်ငံသား အားလုံးသည် မြန်မာနိုင်ငံတည်းဟူသော နိုင်ငံ၏ တစ်လှေတည်းစီး တစ်ခရီးတည်း သွားနေကြသူ များ ဖြစ်သည် ဆိုသည်ကို တွေ့မြင်နိုင်သလို တည်ငြိမ်အေးချမ်း ဖွံ့ဖြိုးပြီး အထွေထွေအင်အား တောင့်တင်းခိုင်မာသော နိုင်ငံကြီးအဖြစ်သို့ မြန်မာ့စိတ်ဓာတ်ဖြင့် တည်ဆောက်သွား ရ ပေလိမ့်မည်။